1. pielikums
iepirkuma “Rīgas Valsts tehnikuma angāra pielāgošana
VAM moduļa vajadzībām” (id. Nr. RVT 2026/11) nolikumam
TEHNISKĀ SPECIFIKĀCIJA
iepirkumam “Rīgas Valsts tehnikuma angāra pielāgošana VAM moduļa vajadzībām”
iepirkuma identifikācijas Nr. RVT 2026/11
1. Vispārīgā informācija
1.1. Pasūtītājs: Rīgas Valsts tehnikums, Kr.Valdemāra iela 1C, Rīga, LV-1010.
1.2. Objekts: Rīgas Valsts tehnikuma angārs (kadastra apzīmējums 0100 096 0172 005), Rīgā.
1.3. Darbu mērķis: angāra pielāgošana VAM (Valsts aizsardzības mācības) moduļa vajadzībām, izbūvējot apkures, ventilācijas, ūdensapgādes un kanalizācijas sistēmas, siltummezglu, kā arī veicot vispārceltnieciskos būvdarbus saskaņā ar šo Tehnisko specifikāciju un darbu apjomu sarakstu (2. sadaļa).
1.4. Darbu izpildes termiņš: 60 (sešdesmit) kalendāra dienas no iepirkuma līguma spēkā stāšanās dienas.
1.5. Darbi jāveic izglītības iestādes teritorijā, nepārtraucot iestādes darbību. Darbu izpildes laiks un kārtība pirms darbu uzsākšanas jāsaskaņo ar pasūtītāju.
1.6. Pirms piedāvājuma iesniegšanas ieinteresētajiem piegādātājiem ir iespēja apsekot objektu dabā, laiku iepriekš saskaņojot ar pasūtītāja kontaktpersonu. Pretendents, sagatavojot piedāvājumu, ņem vērā objekta faktisko stāvokli.
2. Darbu apjomu saraksts
2.1. Veicamie darbi un to apjomi norādīti tabulā. Darbu apjomos jāiekļauj visi darbi un materiāli, kas nepieciešami pilnīgai darbu izpildei, arī tad, ja tie nav tieši minēti, bet ir tehnoloģiski nepieciešami darbu rezultāta sasniegšanai un nodošanai ekspluatācijā.
	Nr. p.k.
	Darbu, izdevumu nosaukums
	Mērvienība
	Daudzums

	1
	Apkure
	
	

	1.1
	Volcano EC VR MINI 3-20kW gaisa pūtējs ar kontrolieri, vadības sensoru un stiprināšanas konsoli, servo motoru.
	kompl
	4

	1.2
	Presējamā tērauda apkures maģistrāles un veidgabali
	kompl
	1

	1.3
	Apkures maģistrāļu izolācija
	kompl
	1

	1.4
	Palīgmateriāli
	kompl
	1

	1.5
	Elektromateriāli
	kompl
	1

	1.6
	Izpildprojekta sagatavošana
	kompl
	1

	2
	Ventilācija
	
	

	2.1
	Ventilācijas iekārta (1000) m3/h ar rekuperatoru
	kompl
	1

	2.2
	Skārda gaisa vadi, restes, klusinātāji, difuzori, ugunsdrošie vārsti un veidgabali
	kompl
	1

	2.3
	Palīgmateriāli
	kompl
	1

	2.4
	Elektromateriāli
	kompl
	1

	2.5
	Izpildprojekta sagatavošana
	kompl
	1

	3
	ŪK tīkli
	
	

	3.1
	Duškabīnes montāža
	gab
	1

	3.2
	Brīvstāvoša poda montāža
	gab
	2

	3.3
	Izlietnes, izlietnes maisītāja un sifona montāža
	gab
	2

	3.4
	Kanalizācijas pievadcauruļu montāža
	kompl
	1

	3.5
	Ūdensvada pievadcauruļu montāža
	kompl
	1

	3.6
	Pieslēgšanās ārējiem ŪKT tīkliem
	kompl
	1

	3.7
	Izpildprojekta sagatavošana
	kompl
	1

	4
	Siltummezgls
	
	

	4.1
	Granulu apkures katls PEL-TEC 24 Centrometal. Siltuma jauda 10-36 kW, 340 litru granulu tvertne. Interneta vadība.Ar sūkņu grupu.
	gab
	1

	4.2
	Kombinētais boileris 200 litri
	gab
	1

	4.3
	Akumulācijas tvertne 500 litri.
	gab
	1

	4.4
	Katla apsaistes materiāli
	gab
	1

	4.5
	Dūmvads
	kompl
	1

	4.6
	Palīgmateriāli un elektromateriāli
	kompl
	1

	4.7
	Izpildprojekta sagatavošana
	kompl
	1

	5
	Būvdarbi
	
	

	5.1
	izolācija Putupolistorols EPS 150 (50 mm divās kārtās)
	m2
	600

	5.2
	Stiegrota betona grīdas demontāža un utilizācija 200-400 mm biezumā
	m2
	300

	5.3
	Stiegrota betona izbūves elementu demontāža (atvērumi grīdā)
	gab
	6

	5.4
	Mūra starpsienas remonts, apdare, špaktelēšana un krāsošana
	m2
	60

	5.5
	Ārsienu un griestu daļas apšūšana ar riģipša konstrukciju
	m2
	600

	5.6
	Ārsienu un griestu riģipša konstrukcijas špaktelēšana,slīpēšana, krāsošana
	m2
	600

	5.7
	Ārsienu un griestu daļas siltināšana ar 100 mm akmensvati
	m2
	600

	5.8
	Ārsienu un griestu defektu remonts
	kompl
	1

	5.9
	Riģipša starspsienu montāža un apdare
	m2
	180

	5.10
	Riģipša griestu montāža un apdare
	m2
	80

	5.11
	Iekšdurvju montāža (vērtnes platums 909 mm)
	gab
	3

	5.12
	Gala sienu pārbūve, mūrēšana, siltināšana un dekoratīvā apdare
	m2
	80

	5.13
	Grīdas betonēšana un pulēšana ar cietinātāju (150 mm)
	m2
	300

	5.14
	Esošās ventilācijas sistēmas demontāža, utilizācija, jumta aizdare un remonts
	kompl
	1

	5.15
	Siltinātas ārdurvis (1500x2100 mm)
	gab
	2

	5.16
	Paceļamās iekštelpu durvis ar automātiku(6 m2)
	gab
	1

	5.17
	Citi būvdarbi
	kompl
	1

	5.18
	Elektrības tīklu pārbūve, tai skaitā apgaismojuma un rozešu montāža, sadales skapja montāža
	kompl
	1

	5.19
	Vājstrāvas tīklu pārbūve
	kompl
	1

	5.20
	Palīgmateriāli
	kompl
	1



3. Prasības darbu izpildei
3.1. Darbi jāveic saskaņā ar Būvniecības likumu, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, piemērojamiem Latvijas būvnormatīviem (LBN), ražotāju tehnoloģiskajām instrukcijām un labas būvprakses principiem.
3.2. Ja darbu veikšanai normatīvajos aktos noteiktajā kārtībā ir nepieciešama būvniecības ieceres dokumentācija (apliecinājuma karte, paskaidrojuma raksts u.tml.), tās sagatavošanu un saskaņošanu būvvaldē nodrošina darbu izpildītājs. Visus nepieciešamos saskaņojumus un atļaujas darbu uzsākšanai un nodošanai par saviem līdzekļiem saņem darbu izpildītājs.
3.3. Visiem izmantotajiem materiāliem un iekārtām jābūt jauniem, nelietotiem, ar atbilstību apliecinošiem dokumentiem (ekspluatācijas īpašību deklarācijas, atbilstības sertifikāti). Pēc pasūtītāja pieprasījuma minētie dokumenti jāuzrāda darbu izpildes laikā un jāiesniedz, nododot darbus.
3.4. Ja Tehniskajā specifikācijā vai darbu apjomu sarakstā ir norādīts konkrēts ražotājs, preču zīme vai modelis (piemēram, Volcano EC VR MINI, PEL-TEC 24 Centrometal), tas norādīts vienīgi prasītā kvalitātes un tehniskā līmeņa raksturošanai, un pretendents ir tiesīgs piedāvāt ekvivalentu izstrādājumu ar līdzvērtīgiem vai labākiem tehniskajiem parametriem. Ekvivalences pierādīšanas pienākums ir pretendentam.
3.5. Darbu izpildē radušos būvgružu savākšanu, izvešanu un utilizāciju normatīvajos aktos noteiktajā kārtībā nodrošina darbu izpildītājs par saviem līdzekļiem.
3.6. Darbu izpildītājs nodrošina darba aizsardzības, ugunsdrošības un vides aizsardzības prasību ievērošanu darbu izpildes vietā, kā arī darbu izpildes vietas norobežošanu un uzturēšanu kārtībā.
3.7. Inženiersistēmu (apkures, ventilācijas, ūdensapgādes un kanalizācijas, siltummezgla) izbūves darbos ietilpst sistēmu ieregulēšana, pārbaudes (t.sk. hidrauliskās pārbaudes), palaišana un funkcionālie testi, kā arī pasūtītāja personāla instruktāža par sistēmu lietošanu.
3.8. Par katru izbūvēto inženiersistēmu darbu izpildītājs sagatavo un iesniedz pasūtītājam izpilddokumentāciju (izpildshēmas, pārbaužu aktus, iekārtu pases un lietošanas instrukcijas latviešu valodā, garantijas dokumentus).
3.9. Darbu (būvdarbu, pielietoto materiālu, konstrukciju un tehnoloģiju) minimālais garantijas termiņš ir 60 (sešdesmit) kalendāra mēneši no darbu nodošanas-pieņemšanas akta parakstīšanas dienas.
3.10. Pretendents, sagatavojot Tehnisko piedāvājumu un Finanšu piedāvājumu, iekļauj visas izmaksas, kas saistītas ar darbu pilnīgu izpildi, tai skaitā materiālu, iekārtu, transporta, montāžas, pārbaužu, dokumentācijas sagatavošanas un saskaņošanas izmaksas.
